ওই মামলায় দায়রা আদালতে ছাড়া পেয়ে গেলেও ২০০৬-এ পাঞ্জাব ও হরিয়ানা হাইকোর্টের রায়ে অনিচ্ছাকৃত খুনের দায়ে দোষী সাব্যস্ত হয়েছিলেন সিধু। হাইকোর্টের রায়ে তাঁর তিন বছরের কারাদণ্ড হয়েছিল। কিন্তু, পরের বছর সেই রায়ের বিরুদ্ধে সুপ্রিম কোর্টে আবেদন করেন সিধু। মাস চারেক আগে সেই মামলার রায় দেয় সুপ্রিম কোর্টের বিচারপতি জে চেলমেশ্বর এবং বিচারপতি সঞ্জয় কিষান কলের বেঞ্চ। তাতে হাইকোর্টের ওই রায় বাতিল করে সিধুর এক হাজার টাকার জরিমানা হয়। এর পর অমৃতসর কেন্দ্র থেকে বিধানসভা নির্বাচনে জেতেন তিনি।